Интернет-дүкендер сауда орны болып саналмақ
"Интернет-дүкендер сауда орны болып саналмақ" | "https://abai.kz/post/174184"
TITLE: Интернет-дүкендер сауда орны болып саналмақ
URL: https://abai.kz/post/174184
META: "Интернет-дүкендер сауда орны болып саналмақ" | "https://abai.kz/post/174184"
DATE: 28.09.2023
AUTHOR(s): Abai.kz
TOTAL WORDS: 141
TEXT: Елімізде тауар сату мақсатында пайдаланылатын интернет-ресурстар «сауда объектілеріне» теңестірілмек. Бұл туралы Мәжілістің Экономикалық реформа және өңірлік даму комитетінің отырысында Сауда және интеграция вице-министрі Қайрат Балықбаев айтты. «2023 жылдың 6 айында Онлайн саудаға қатысты тұтынушылардың электрондық сауда сегментіне шағымдарының саны 2021 жылға қарағанда 400 пайыз өсті. Осыны ескере отырып, заң жобасымен шарттарда тұтынушылардың құқықтары мен заңды мүдделерін бұзатын және оларға қысым жасайтын талаптаға жол бермеуді бекіту, сондай-ақ құқықтық олқылықтарды жою, атап айтқанда, тауарларды сату мақсатында пайдаланылатын интернет-ресурстарды «сауда объектілеріне» теңестіру ұсынылады», - деді Қайрат Балықбаев «Тұтынушылардың құқықтарын қорғау туралы» заң жобасының және оған ілеспе заң жобасының таныстырылымы барысында. Оның атап өтуінше, бұл өз кезегінде бизнес субъектілерін ӘҚБтК 193-бабының 1-бөлігі бойынша әкімшілік жауапкершілікке тартуға мүмкіндік береді. «Сонымен қатар заң жобасында құқық қолдану практикасы мен тұтынушыларды құқықтық қорғаудың нәтижесіне әсер ететін әртүрлі түсіндірмелері бар бірқатар құқықтық олқылықты, норманы жою ұсынылады», - деді вице-министр. Abai.kz
